Danmarks fodboldlandshold

Danmarks herre-fodboldlandshold eller herrelandsholdet er et hold under Dansk Boldspil-Union (DBU), udvalgt blandt alle danske herre-fodboldspillere til at repræsentere Danmark i internationale fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte hold.

Historie 1908-1983 

Den første danske herrefodboldlandskamp blev spillet 19. oktober 1908 under de Olympiske Lege i London. Danmark slog Frankrigs andethold 9-0 i turneringens kvartfinale. Danmark besejrede derpå det franske førstehold med hele 17-1, og den danske angriber Sophus Nielsen scorede 10 mål. Danmark vandt sølv både i 1908 og i 1912.

Det danske landshold bestod i mange år udelukkende af amatørspillere, og de olympiske lege blev hovedfokus i de første mange år, hvor hele nationen i mange år fulgte Gunnar "Nu" Hansens radioreportager fra holdets kampe. Holdet blev også udtaget af en udtagelseskomite. I 1948 vandt Danmark bronze ved OL i London, mens det blev til sølv ved OL i Rom i 1960. VM og EM var uden for holdets rækkevidde, bortset fra EM i1964, hvor holdet som følge af et utroligt lodtrækningsheld kvalificerede sig til slutrunden. I kvalifikationen mødte Danmark efter tur ,  og . Slutrunden bestod blot af fire hold, og Danmark var dermed automatisk i semifinalen. Her blev det til nederlag mod  med 3-0, og i bronzekampen tabte Danmark til  med 3-1 efter forlænget spilletid.

I 1921 blev Carl "Skomager" Hansen som den første dansker professionel i udlandet, da han skiftede fra Boldklubben 1903 til Rangers FC. Forskellige profiler på de danske OL-hold som fx Jørgen Sørensen og Carl Aage Præst blev ligeledes professionelle i udlandet. Da DBU ikke ville benytte professionelle fodboldspillere på landsholdet, betød det, at en lang række af dansk fodbolds bedste spillere, som fx Harald Nielsen, kun spillede relativt få landskampe, og at landsholdet konstant blev åreladet. Når spillere som Ulrik le Fevre og Johnny Hansen blev gode i den danske første division eller på landsholdet, blev de købt af udenlandske klubber og kunne herefter ikke længere spille for Danmark. Landsholdets resultater var derfor middelmådige frem til 1971, hvor DBU ophævede udelukkelsen af professionelle spillere.

Dette gav i første omgang en forventning om markante forbedringer af landsholdets præstationer, men resultaterne blev i første omgang ikke meget bedre. Fra 1971 og frem til 1984 lykkedes det ikke det danske landshold at kvalificere sig til EM eller VM i fodbold. Generelt brugte de danske professionelle spillere landsholdssamlingerne som hyggelejre på afstand af deres hårde daglige klubtilværelse. Landstræner Kurt Nielsen (1976-79) lagde heller ikke skjul på sin støtte til det sociale samvær på bekostning af resultaterne.

Denne holdning blev ændret, da Sepp Piontek i 1979 blev landstræner. Den tidligere tyske forsvarsspiller indførte den disciplin og vindermentalitet, der længe havde manglet på det danske herrelandshold. Samtidig slog en ny generation af unge spillere som Preben Elkjær, Søren Lerby, Frank Arnesen og senere Michael Laudrup i begyndelsen af 1980'erne igennem på landsholdet. Holdet viste i glimt klasse, bl.a. da Danmark i 1981 besejrede de senere italienske verdensmestre 3-1 i Parken i kvalifikationen til VM i 1982.

Internationale slutrunder 1984-2018 

Det danske herrefodboldlandshold kvalificerede sig til slutrunden om EM i 1984 ved bl.a. at slå  1-0. Under slutrunden i Frankrig forbløffede Danmark den internationale fodboldverden med kreativt spil og blev først slået ud i semifinalen. Her tabte Danmark efter straffesparkskonkurrence til . Holdet blev med ét slag ufatteligt populært i hele Danmark, og publikum strømmede til for at se Danmark spille. Den danske roliganbevægelse blev grundlagt i disse år.

Danmark kvalificerede sig også til VM i Mexico to år senere, og holdets slagsang "Re-Sepp-ten" blev en landeplage. Landsholdet vandt sympati over hele verden ved at vinde sin indledende pulje med maksimumpoint med sejr over ,  og . I ottendedelsfinalen gik det dog galt, da holdet tabte 5-1 til Spanien.

EM i 1988 blev afdansningsballet for Danish Dynamite-holdet. Selv om Danmark kvalificerede sig til slutrunden i Vesttyskland, tabte holdet alle sine indledende kampe, og slutrunden blev endestationen for flere af 1980'ernes bærende spillere som Preben Elkjær, Klaus Berggreen, Morten Olsen og Søren Lerby.

I den efterfølgende opbygningsfase missede landsholdet lige akkurat kvalifikationen til VM i 1990, da holdet ude tabte til . Også kvalifikationen til EM i 1992 glippede, da holdet sluttede efter  i kvalifikationsgruppen. På grund af krigen i Jugoslavien besluttede det internationale samfund imidlertid at iværksætte en sportslig boykot af Jugoslavien, og Danmark kom med kort varsel med til slutrunden i Sverige som reserve.

Denne sene adgang kom bag på spillere og træner Richard Møller Nielsen, og forventningerne var små. Således udtalte Flemming Povlsen på forhånd ironisk, at han ikke så nogen problemer i at holde 90 minutter: 30 minutter mod hver af modstanderne i den indledende runde!. Men stik mod alle lave forventninger resulterede slutrunden i Danmarks første internationale titel nogensinde, da holdet blev Europamester ved at slå  2-0 i finalen. Peter Schmeichel, Brian Laudrup, John "Faxe" Jensen og anfører Lars Olsen var nogle af de spillere fra holdet, der vandt EM 92.

Richard Møller Nielsen stod også i spidsen for det hold, der efterfølgende vandt FIFA Confederations Cup 1995, efter at det ikke var lykkedes for landsholdet at kvalificere sig til VM i USA 1994.
Da holdet skulle forsvare EM-titlen ved slutrunden i England i 1996, måtte man tage hjem efter de indledende puljekampe – dog efter at man faktisk havde opnået et samlet puljeresultat som i europamesteråret 1992 med én vundet, én uafgjort og én tabt kamp og samlet med en lige målscore.

Ved VM i 1998 i Frankrig viste det danske landshold med svenskeren Bo Johansson som landstræner, at Danmark stadig havde et godt hold. Her opnåede man det bedste danske VM-resultat nogen sinde, da holdet nåede kvartfinalen. En sejr over  i ottendedelfinalen gav adgang til kvartfinalen, hvor Danmark efter en medrivende kamp blev besejret 3-2 af .

Ved EM i 2000 i Belgien/Holland skuffede Danmark igen, da holdet tabte alle sine indledende kampe med samlet 0-8.

Herefter overtog de to gamle landsholdsanførere Morten Olsen og Michael Laudrup ledelsen af landsholdet som hhv. landstræner og assistenttræner. Det lykkedes at vinde kvalifikation til VM i 2002 i Japan/Sydkorea, og holdet nåede her ottendedelsfinalen ved bl.a. at besejre de regerende verdensmestre fra  i den indledende pulje. I ottendedelsfinalen tabte holdet dog klart 3-0 til .

Det lykkedes også Morten Olsens tropper at sikre Danmark en plads ved EM-slutrunden i 2004 i Portugal. Her blev kvartfinalen endestationen, da holdet blev slået 3-0 af .

Det lykkedes ikke Danmark at kvalificere sig til VM i 2006 i Tyskland, da holdet sluttede på tredjepladsen i kvalifikationspuljen efter  og , og holdet måtte også undvære deltagelse i EM i 2008 efter blandt andet at have tabt kampen mod  i Parken på en skrivebordsafgørelse efter en tilskuers indtrængen på banen.

Efter to mislykkede kvalifikationer var kritikken af landsholdet hård, og mange krævede Morten Olsens afgang. Men Dansk Boldspil-Union holdt fast i landstræneren, og under Olsens ledelse kvalificerede Danmark sig til VM 2010, efter en 1-0 sejr over  10. oktober 2009. Sejrsmålet blev scoret af AGF's Jakob Poulsen i det 79. minut.

Ved VM 2010 var Danmark i gruppe med ,  og . Danmark lagde ud med at tabe 2-0 til Holland, bl.a. på et selvmål af Daniel Agger, da bolden ramte ham i ryggen på vej mod målet. I anden gruppekamp slog Danmark Cameroun 2-1 hvilket muliggjorde videre avancement – kravet var en sejr over Japan, men efter en skuffende præstation tabte Danmark 3-1, og måtte således for første gang se sig elimineret fra en VM-slutrunde allerede i den indledende runde.

I 2012 havde Danmark kvalificeret sig til EM for første gang siden 2004 ved at toppe sin kvalifikations gruppe foran blandt andet Portugal, som danskerne formåede at slå med 2-1 i Parken. Til slutrunden blev Danmark trukket i en svær gruppe bestående af Tyskland, Portugal og Holland. Trods en 1-0 sejr mod Holland i den første kamp og 2 mål scoret mod Portugal i den anden, måtte Danmark se sig slået i de to resterende kampe og endte på 3. Pladsen i deres gruppe.

VM 2014 blev uden dansk deltagelse efter at Danmark endte bag Italien ved kvalifikationen, og da Danmark ikke havde skrabet nok point sammen (10 point) endte de som det værste andenpladshold, og deltog derfor ikke i playoff runden med de otte bedste toer.

Kvalifikationen til EM 2016 endte igen i skuffelse da man sluttede bag Portugal og Albanien hvilket betød at Danmark skulle ud i playoff kamp som blev mod Sverige. Sverige endte med at vinde 4-3 over de to kampe (2-1, 2-2) og Danmark havde derfor ikke nået en slutrunde for anden gang i træk. Efterfølgende stoppede Morten Olsen som landstræner efter 15 år på posten.

DBU ansatte i slutningen af 2015 daværende Malmö FF træner Åge Hereide som landsholdstræner. Den nye æra for dansk landsholdsfodbold fik dog langt fra den perfekte start, især efter nederlag på 1-0 til Montenegro i Parken var der stor kritik af landsholdet og spillestilen, og der var en frygt for en gentagelse af kvalifikationen til EM 16'. Heldigvis begyndte Danmark at spille godt igen, og med en kolossal 4-0 sejr over Polen (gruppens førerhold) og andre gode resultater blev andenpladsen en realitet. Efter sejr i playoff kampen mod Irland med hele 5-1 i Dublin så var Danmark klar til sin første slutrunde i 3 forsøg. til VM 2018 i Rusland fik Danmark en fornuftig gruppe bestående af Frankrig, Peru og Australien. Det blev til en andenplads efter en sejr på 1-0 over Peru, og så to uafgjorte mod australierne (1-1) og franskmændene (0-0). I 1/8 dels finalen ventede Kroatien som man spillede 1-1 med efter ordinær spilletid. Kroatien endte dog med avancementet da de vandt i straffesparks konkurrencen med 3-2.

Rekorder 
 Største sejr: 17-1 over Frankrig i London (22. oktober 1908)
 Største nederlag: 0-8 mod Tyskland i Breslau (16. maj 1937)

Slutrundeslagsange 
En Landsholdssang  er en sang komponeret eller dedikeret til det danske herre-fodboldhold i forbindelse med et Europamesterskab eller Verdensmesterskab.

Siden Europamesterskabet i fodbold 1984 har Danmarks fodboldlandshold ved hver slutrunde lavet en slagsang også kaldet en Slutrundesang med kendte danske kunstnere. Eneste undtagelse var ved Europamesterskabet i fodbold 1992, hvor man ikke nåede at lave en slagsang pga. den korte responstid. Derfor valgte man Monty Pythons Always look on the bright side of life fra filmen Life of Brian.

Den mest kendte og populære landsholdssang er Re-Sepp-ten, der var slagsang for Danmarks fodboldlandshold ved VM-slutrunden i 1986 i Mexico.

Slutrundesange: 

 EM 1984: Gunnar "Nu" Hansen: Nu Rap (We Are Danish Dynamite)
 VM 1986: Dodo & The Dodos: Re-Sepp-ten
 EM 1988: Rocazino: En for Alle (Alle for En)
 EM 1992: Ingen officiel slagsang ( Monty Python's Always look on the bright side of life blev dog valgt)

 EM 1996: Big Fat Snake: Big Boys in Red & White
 VM 1998: Dodo & The Dodos: Vi vil ha' sejren i land
 EM 2000: Det Brune Punktum: All We Need is Love
 VM 2002: Søren Poppe & Sofie Lassen-Kahlke: Danmarks Drenge
 EM 2004: Birthe Kjær, B-Boys & Safri Duo: Hvor' vi fra?
 VM 2010: Nephew: The Danish Way to Rock
 EM 2012: Nik & Jay: Vi Vandt I Dag
 VM 2018: Thomas Helmig: Hele Danmark Op At Stå
 EM 2020: Alphabeat: Danmarks Dynamite
 VM 2022: Burhan G & The SuperNature: Skulder Ved Skulder

Se også 

 Danske fodboldlandskampe i 1980'erne

Aktuel trup 
Følgende spillere blev udtaget til den endelige trup ved VM i fodbold 2022 i Qatar.

Antal kampe og mål er opdateret pr. 30. november 2022

Tidligere trupper 

De Olympiske Lege
OL 1908
OL 1912
OL 1920
OL 1948
OL 1952
OL 1960
OL 1972
OL 1992
OL 2016

EM
EM 1964
EM 1984
EM 1988
EM 1992
EM 1996
EM 2000
EM 2004
EM 2012

VM
VM 1986
VM 1998
VM 2002
VM 2010
VM 2018

FIFA Confederations Cup
Confederations Cup 1995

Landsholdsspillere

Flest kampe 
 

Spillere skrevet med fed er stadige aktive på landsholdet

Topscorer 

Spillere skrevet med fed er stadige aktive på landsholdet

Landstrænere 
 1908 – 1910 Charles Williams 
 1913 – 1918 Axel Andersen Byrval 
 1920 John Carr 
 1939 Edward Magner 
 1940 Sophus "Krølben" Nielsen 
 1946 J. D. Butler 
 1948 Axel Bjerregaard / Ove Bøje  
 1948 Reginald Mountford 
 1952 Axel Bjerregaard 
 1956 Alf Young 
 1956 Lajos Szendrődi 
 1956 - 1961 Arne Sørensen 
 1962 – 1966 Poul Petersen 
 1967 Ernst Netuka og Erik Hansen 
 1968 – 1969 Henry From og Erik Hansen 
 1969 Henry From og John Hansen 
 1970 – 1975 Rudi Strittich 
 1976 – 1979 Kurt Nielsen 
 1979 – 1990 Sepp Piontek 
 1990 – 1996 Richard Møller Nielsen 
 1996 – 2000 Bo Johansson 
 2000 – 2015 Morten Olsen 
 2016 – 2020 Åge Hareide 
 2018 John "Faxe" Jensen (vikar) 
 2020 – nuværende Kasper Hjulmand

Danmarks placering i de største turneringer

Europamesterskaberne (UEFA European Football Championship)

Verdensmesterskabet 
{| class="wikitable" style="text-align: center;"   
|-
!År
!Værtsland
!Danmarks placering
|-
|1930||align=left|||rowspan=5|Deltog ikke
|-
|1934||align=left| Italien 
|-
|1938||align=left|
|-
|1950||align=left| 
|-
|1954||align=left| 
|-
|1958||align=left|||rowspan=7|Ikke kvalificeret|-
|1962||align=left| 
|-
|1966||align=left| 
|-
|1970||align=left| 
|-
|1974||align=left|
|-
|1978||align=left| 
|-
|1982||align=left| 
|-
|1986||align=left|||Ottendedelsfinalist
|-
|1990||align=left|||rowspan=2|Ikke kvalificeret|-
|1994||align=left| 
|-
|1998||align=left|||Kvartfinalist
|-
|2002||align=left| & ||Ottendedelsfinalist
|-
|2006||align=left|||Ikke kvalificeret|-
|2010||align=left|||Indledende runde
|-
|2014||align=left|||Ikke kvalificeret|-
|2018||align=left|||Ottendedelsfinalist
|-
|2022||align=left|||Indledende runde
|}

 Olympiske lege 

 FIFA Confederations Cup 

 Landskampsstatistik 

 Status = point * kvotient
 Senest opdateret 09-02-2021
Kilde: http://www.haslund.info/danmark/akovs/oversigt.asp 

 Slutrundetrupper 

 Slutrundeslagsange 
Siden Europamesterskabet i fodbold 1984 har Danmarks fodboldlandshold ved hver slutrunde lavet en slagsang med kendte danske kunstnere. Eneste undtagelse var ved Europamesterskabet i fodbold 1992, hvor man ikke nåede at lave en slagsang pga. den korte responstid. Derfor valgte man Monty Pythons Always look on the bright side of life fra filmen Life of Brian.

EM 1984: Gunnar "Nu" Hansen: Nu Rap (We Are Danish Dynamite)VM 1986: Dodo & The Dodos: Re-Sepp-tenEM 1988: Rocazino: En for Alle (Alle for En)EM 1992: Ingen officiel slagsangEM 1996: Big Fat Snake: Big Boys in Red & WhiteVM 1998: Dodo & The Dodos: Vi vil ha' sejren i landEM 2000: Det Brune Punktum: All We Need is LoveVM 2002: Søren Poppe & Sofie Lassen-Kahlke: Danmarks DrengeEM 2004: Birthe Kjær, B-Boys & Safri Duo: Hvor' vi fra?VM 2010: Nephew: The Danish Way to RockEM 2012: Nik & Jay: Vi Vandt I DagVM 2018: Thomas Helmig: Hele Danmark Op At StåEM 2020: Alphabeat: Danmarks DynamiteVM 2022: Burhan G & The SuperNature: Skulder Ved Skulder''

Se også 
 Danske fodboldlandskampe i 1980'erne

Noter

Referencer

Kilder/Eksterne henvisninger 
 Dansk Boldspil-Union
 Landstrænere